இந்தப் பேச்சுவார்த்தையில் முதல் நிபந்தனையாக, ஜெயலலிதா மரணத்துக்கு நீதி கேட்கிறார்களாம். லட்சக்கணக்கில் என் இன மக்களைக் கொன்றொழித்ததற்கு நீதி கேட்க துப்பில்லை... நூற்றுக்கணக்கில் என் மீனவர்களைக் கொன்று குவித்திருக்கிறான்... அதற்கு நீதி கேட்கவில்லை.... 400-க்கும் மேற்பட்ட விவசாயிகள் செத்திருக்கிறார்கள் அதற்கு நீதியும் இல்லை; நிதியும் இல்லை. 20 தமிழர்களை ஆந்திரக் காட்டுக்குள் வைத்து சுட்டுக்கொன்றார் சந்திரபாபு நாயுடு... அதற்கு நீதி கேட்கவில்லை. ஆனால், ஜெயலலிதா மரணத்துக்கு நீதி கேட்டுக் கொண்டிருக்கிறார்கள்.... என்ன கொடுமை இது? நாட்டில் என்ன நடக்கிறது என்றே தெரியாமல், வேற்றுக் கிரகத்திலிருந்து வந்தவர்களைப் போல செயல்பட்டுக் கொண்டிருக்கும் இவர்களை என்னவென்று சொல்வது?''